Борис Младенов-Young
Прието е мъжете да не плачат…

chitanka.info

Прието е мъжете да не плачат —

не е присъщ за мачото плачът:

Сълзите мекушавост, слабост значат,

те нашата мъжественост петнят.

Жените често правят с тях спектакъл,

без фалш са само детските сълзи

и аз по детски искрено съм плакал,

докато зрелостта ми забрани.

И в лекарската мантия облечен,

по твърдост бях от своя дълг обречен

да бъда образец и идеал,

а имал съм моменти, във които

в душата си дълбоко — тайно, скрито,

съм плакал с болните от скръб и жал!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.